Document ID: 32011R0852

РЕГЛАМЕНТ ЗА ИЗПЪЛНЕНИЕ (ЕС) № 852/2011 НА КОМИСИЯТА
от 24 август 2011 година
за изменение на Регламент (ЕС) № 397/2010 по отношение на количествените ограничения за износ на извънквотна изоглюкоза до края на пазарната 2010/2011 година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 61, първа алинея, буква г) във връзка с член 4 от него,
като има предвид, че:
(1)
Съгласно член 61, първа алинея, буквa г) от Регламент (ЕО) № 1234/2007 количеството изоглюкоза, произведено в превишение на квотата през пазарната година, може да бъде изнесено само в рамките на количественото ограничение, което следва да бъде определено.
(2)
Подробните правила за извършване на извънквотен износ, по-специално по отношение на издаването на лицензии за износ, са определени в Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (2). Количественото ограничение обаче следва да бъде определено за пазарната година съобразно възможностите на пазара.
(3)
В Регламент (ЕС) № 397/2010 на Комисията от 7 май 2010 г. за определяне на количествените ограничения за износ на извънквотна захар и изоглюкоза до края на пазарната 2010/2011 година (3) количественото ограничение за износ на извънквотна изоглюкоза е определено на 50 000 тона. Голяма част от това количество вече е използвана. Към 12 юли 2011 г. остават налични само 16 520 тона, т.е. 67 % от наличното количество вече са използвани. С оглед на възможната пазарна реализация на извънквотната изоглюкоза е целесъобразно количественото ограничение за износ да се увеличи с 15 000 тона.
(4)
Поради това Регламент (ЕС) № 397/2010 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Член 2, параграф 1 от Регламент (ЕС) № 397/2010 се заменя със следното:
„1. За пазарната 2010/2011 година, считано от 1 октомври 2010 г. до 30 септември 2011 г., количественото ограничение, посочено в член 61, първа алинея, буква г) от Регламент (ЕО) № 1234/2007, е 65 000 тона в сухо вещество за износ без възстановявания на извънквотна изоглюкоза с кодове по КН 1702 40 10, 1702 60 10 и 1702 90 30.“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 август 2011 година.

Labels: 7
3
17